  Майя Бывальцева Удмуртиын улӥсьёслы «Ночь кино-2017» ужрад улсын «28 панфиловцев» но «Время первых» фильмъёсты возьматозы, элькунысь каръёсын но ёросъёсын ужрад 27-тӥ гудырикошконэ ортчоз. Со сярысь ивортэ Калык творчествоя элькун юртлэн — Егитъёслэн пресс-службаез. Огъяросси куара сётонын «Кухня. Последняя битва» фильм но вормисьёс пӧлы шедиз. Пиналъёслы «Снежная королева-3: Огонь и лед» мультфильм возьматыны малпало. Чакланъёсъя, возьматонъёсты улосвылысь лулчеберетъя но шутэтсконъя ужъюртъёсын радъялозы. Нырысетӥез та выллем ужрад 2016-тӥ арын 27-тӥысь 28-тӥ гудырикошконэ потон уе кунысь вань улосвылъёсын ортчиз. Возьматонъёсы 700 сюрслэсь трос адями ветлӥз. Тодэ вайытом, котькуд ар 27-тӥ гудырикошконэ Росси кинолэн нуналэз пусйиське. Тегъёс: Лулчеберет кино Удмуртия Россия кинотеатр  